Jaroslav Kmenta

Jaroslav Kmenta (* 16. február 1969, Nymburk) je český investigatívny novinár a spisovateľ, od roku 2003 pracujúci v denníku Mladá fronta DNES, v ktorom pôsobil už v rokoch 1993 – 2000. Zaoberá sa vnútropolitickými kauzami, prepojením politických, podnikateľských a mafiánskych kruhov a odhaľovaním korupcie.  

 Biografia
Po štúdiu na gymnáziu v Nymburku absolvoval Pedagogickú fakultu Karlovej univerzity. Počas nežnej revolúcie spoluzakladal organizáciu Občianskeho fóra v Nymburku a od roku 1990 bol mestským poslancom.

V roku 1991 nastúpil na pozíciu redaktora v spravodajskej agentúre ČTK, potom v rokoch 1993 – 2000 pôsobil v Mladé frontě DNES, kam sa po trojročnej absencii vrátil, na pozíciu vedúceho reportérskeho oddelenia. V medzidobí bol zamestnaný v redakciách periodik Zemské noviny, Super, Impuls a magazínu Instinkt.

Je ženatý, má dve deti.

 Dielo 

Roku 2005 založil vydavateľstvo JKM.

Pouštní horečka. 1999
Český špion Erwin van Haarlem. Praha : JKM – Jaroslav Kmenta, 2005.
Kmotr Mrázek. Praha : JKM – Jaroslav Kmenta, 2007.
Kmotr Mrázek II. Praha : JKM – Jaroslav Kmenta, 2008.
Kmotr Mrázek III. Praha : JKM – Jaroslav Kmenta, 2009.
Svědek na zabití Praha : JKM – Jaroslav Kmenta, 2010.
Všehoschopní - superguru Bárta Praha : JKM – Jaroslav Kmenta, 2011.

 Ocenenie 
V roku 2010 mu bola udelená Cena Karla Havlíčka Borovského za dlhodobú a investigatívnu žurnalistiku.

 Kontroverzia 
Jaroslav Kmenta sa spomína v záznamoch rozhovorov, zverejnených pri súdnom pojednávaní kauzy financovania poslancov politickej strany Věci veřejné, ako osoba, ktorá zaisťovala účelovou mediálnu podporu aktivitám oponentov Víta Bártu.Záznam rozhovoru poslankyně Kristýny Kočí s podnikatelem Lukáše Víchem a tajemnicí VV Markétou Dobešovou, ČT24, 9.4.2011 Přepis rozhovoru asistenta poslance Humla, Petra Šlechty, s detektivem společnosti ABL, Pavlem Petrlíčkem, Novinky.cz, 19.5.2011

 Citáty

 Referencie 

 Externé odkazy 
 Jaroslav Kmenta  – domovská  stránka
 Jaroslav Kmenta a články na stránkach MF DNES
 Odkazy na sekundárne zdroje  na stránkach Jaroslava Kmentu
 Jaroslav Kmenta, ČRo 1, 19.6.2010

 Zdroj 


Kategória:Narodenia v 1969
Kategória:Českí politickí spisovatelia
Kategória:Českí novinári
Kategória:Investigatívni novinári
Kategória:Nositelia Ceny Karla Havlíčka Borovského
Kategória:Laureáti Ceny Ferdinanda Peroutku